# ประเทศโมร็อกโก

| ราชอาณาจักรโมร็อกโก* المملكة المغربية (อาหรับ)
* ⵜⴰⴳⵍⴷⵉⵜ ⵏ ⵍⵎⵖⵔⵉⴱ (Standard Moroccan Tamazight)

 |
| --- |
|
ธงชาติ

ตราแผ่นดิน

 |
| **คำขวัญ:**الله، الوطن، الملك  (อาหรับ) ⴰⴽⵓⵛ, ⴰⵎⵓⵔ, ⴰⴳⵍⵍⵉⴷ (Standard Moroccan Tamazight) "พระเจ้า, ประเทศ, กษัตริย์" |
| **เพลงชาติ:** อีมน์เชรีเฟียง  |
| ที่ตั้งของประเทศโมร็อกโกในแอฟริกาตะวันตกเฉียงเหนือ สีเขียวเข้ม: ดินแดนของโมร็อกโก สีเขียวอ่อน: เวสเทิร์นสะฮารา ดินแดนที่โมร็อกโกอ้างสิทธิและครอบครองพื้นที่ส่วนใหญ่ในฐานะจังหวัดทางใต้ |
| เมืองหลวง | ราบัต ﻿ / ﻿ |
| เมืองใหญ่สุด | กาซาบล็องกา ﻿ / ﻿ |
| ภาษาราชการ | * อาหรับ
* เบอร์เบอร์
 |
| ภาษาพูด | * ภาษาอาหรับโมร็อกโก
* ภาษาอาหรับฮะซานิยะฮ์
* เบอร์เบอร์
* ฝรั่งเศส
 |
| ภาษาต่างชาติ | อังกฤษ • สเปน |
| กลุ่มชาติพันธุ์ (2014) | * 99% อาหรับ-เบอร์เบอร์
* 1% อื่น ๆ
 |
| ศาสนา  | * 99% อิสลาม (ศาสนาประจำชาติ)
* 1% อื่น ๆ (รวมคริสต์, ยิว และบาไฮ)
 |
| การปกครอง | รัฐเดี่ยว ระบบรัฐสภา ราชาธิปไตยกึ่งภายใต้รัฐธรรมนูญ  |
|  |
| • กษัตริย์  | สมเด็จพระราชาธิบดีมุฮัมมัดที่ 6 |
| • นายกรัฐมนตรี  | อะซีซ อะค็อนนูช |
|  |
| สภานิติบัญญัติ | รัฐสภา |
| • สภาสูง | ราชมนตรีสภา |
| • สภาล่าง | สภาผู้แทนราษฎร |
| ก่อตั้ง |
|  |
| • ราชวงศ์อิดรีซิด  | 788 |
| • ราชวงศ์อะละวี (ราชวงศ์ปัจจุบัน) | 1631 |
| • ก่อตั้งรัฐในอารักขา  | 30 มีนาคม ค.ศ. 1912 |
| • เป็นเอกราช  | 7 เมษายน ค.ศ. 1956 |
|  |
| พื้นที่ |
| • รวม | 710,850 ตารางกิโลเมตร (274,460 ตารางไมล์) หรือ 446,550 km2 (172,410 sq mi)[b] (อันดับที่ 39 หรือ 57) |
| • แหล่งน้ำ (%) | 0.056 (250 ตารากิโลเมตร) |
| ประชากร |
| • ประมาณ 2020 | 37,112,080 (อันดับที่ 39) |
| • สำมะโนประชากรปี 2014 | 33,848,242 |
| • ความหนาแน่น | 50.0 ต่อตารางกิโลเมตร (129.5 ต่อตารางไมล์) |
| จีดีพี (อำนาจซื้อ) | ประมาณ 2019 |
| • รวม | 332.358 พันล้านดอลลาร์สหรัฐ |
| • ต่อหัว | 9,339 ดอลลาร์สหรัฐ |
| จีดีพี (ราคาตลาด) | ประมาณ 2019 |
| • รวม | 122.458 พันล้านดอลลาร์สหรัฐ |
| • ต่อหัว | 3,441 ดอลลาร์สหรัฐ |
| จีนี (2015) | 40.3 ความเหลื่อมล้ำปานกลาง |
| เอชดีไอ (2019) |  0.686 ปานกลาง (อันดับที่ 121) |
| สกุลเงิน | ดิรฮัม (MAD) |
| เขตเวลา | UTC+1 |
| รหัสโทรศัพท์ | +212 |
| โดเมนบนสุด | .ma المغرب. |
| 1. **^** ศาสนาประจำชาติ
2. **^** พื้นที่ 446,550 ตารางกิโลเมตร (172,410 ตารางไมล์) ไม่รวมดินแดนพิพาททั้งหมด ส่วน 710,850 ตารางกิโลเมตร (274,460 ตารางไมล์) รวมดินแดนอ้างสิทธิของโมร็อกโกและพื้นที่ควบคุมบางส่วนของเวสเทิร์นสะฮารา (อ้างสิทธิเป็นสาธารณรัฐประชาธิปไตยอาหรับซาห์ราวีโดยแนวร่วมโปลิซาริโอ) โมร็อกโกยังอ้างสิทธิเซวตาและเมลียา ซึ่งรวมพื้นที่อ้างสิทธิอีกประมาณ 22.8 ตารางกิโลเมตร (8.8 ตารางไมล์)
 |

**โมร็อกโก** มีชื่อทางการคือ **ราชอาณาจักรโมร็อกโก**, เป็นรัฐเดี่ยวและรัฐเอกราชที่ตั้งอยู่ในภูมิภาคมาเกร็บในแอฟริกาเหนือ เป็นหนึ่งในถิ่นกำเนิดชนเบอร์เบอร์ ในทางภูมิศาสตร์โมร็อกโกมีเทือกเขาหินขรุขระตรงกลาง มีทะเลทรายขนาดใหญ่และมีชายฝั่งยาวมาตั้งแต่มหาสมุทรแอตแลนติกจนถึงทะเลเมดิเตอเรเนียน

โมร็อกโกมีพื้นที่ประมาณ 710,850 ตารางกิโลเมตรและประชากรกว่า 37,076,584 คน เมืองหลวงชื่อราบัตและมีเมืองใหญ่สุดชื่อกาซาบล็องกา นอกจากนี้ยังมีเมืองสำคัญอื่น ๆ อีกอาทิมาร์ราคิช แทงเจียร์ ซาเล่ห์ แฟ็ส แม็กแน็สและ วัจด้า ในทางประวัติศาสตร์โมร็อกโกเป็นประเทศอำนาจนำภูมิภาคมีความเป็นอิสระและไม่ได้ถูกยุ่งเกี่ยวหรือรุกรานโดยเพื่อนบ้านตั้งแต่สุลต่าน โมเลย์ อิดริส ที่ 1ก่อตั้งรัฐโมร็อกโกครั้งแรกใน พ.ศ. 1332 ประเทศถูกปกครองโดยระบบราชวงศ์และเจริญสุดขีดในช่วงราชวงศ์อัลโมราวิดและราชวงศ์อัลโลฮัดซึ่งครอบครองส่วนหนึ่งของคาบสมุทรไอบีเรียและแอฟริกาตะวันตกเฉียงเหนือ ราชวงศ์มารีนิดและราชวงศ์ซาดีได้ยืนหยัดต่อต้านการรุกรานจากต่างประเทศ อีกทั้งโมร็อกโกเป็นประเทศในแอฟริกาเหนือประเทศเดียวที่เลี่ยงการยึดครองจากจักรวรรดิออตโตมันได้ ราชวงศ์อเลาอัวซึ่งปกครองประเทศอยู่ในปัจุบันนั้นขึ้นมามีอำนาจในโมร็อกโกตั้งแต่ พ.ศ. 2174 ใน พ.ศ. 2455 โมร็อกโกถูกแบ่งเป็นโมร็อกโกในอารักขาของฝรั่งเศส โมร็อกโกในอารักขาของสเปนกับเขตสากลในแทนเจียร์และกลับมาได้รับเอกราชใน พ.ศ. 2499 วัฒนธรรมชาวโมร็อกโกจะเป็นแบบผสมผสานตามอิทธิพลของเบอร์เบอร์ อาหรับ แอฟริกาตะวันตกและยุโรป

โมร็อกโกอ้างว่าเวสเทิร์นสะฮาราดินแดนที่ไม่ได้ปกครองตนเองซึ่งเคยเป็นสะฮาราของสเปนนั้นเป็นจังหวัดทางใต้ของโมร็อกโก หลังจากสเปนตกลงที่จะปลดปล่อยดินแดนนี้ให้โมร็อกโกและมอริเตเนียใน พ.ศ. 2518 ชาวซาห์ราวีได้ทำสงครามแบบกองโจร มอริเตเนียถอนตัวออกจากดินแดนที่มีสิทธิครอบครองใน พ.ศ. 2522 และสงครามอันยืดเยื้อก็ยุติจากการหยุดยิงใน พ.ศ. 2534 ปัจจุบันโมร็อกโกครอบครองดินแดนสองในสาม

โมร็อกโกปกครองแบบราชาธิปไตยภายใต้รัฐธรรมนูญกับรัฐสภาที่มาจากการเลือกตั้ง กษัตริย์โมร็อกโกมีอำนาจบริหารและอำนาจนิติบัญญัติอย่างมาก โดยเฉพาะการทหาร นโยบายต่างประเทศและศาสนา อำนาจบริหารออกใช้โดยรัฐบาล ขณะที่สภานิติบัญญัติเป็นของรัฐบาลและสภาผู้แทนราษฎรโมร็อกโกและราชมนตรีสภาทั้งสองสภา กษัตริย์สามารถออกพระราชกฤษฎีกาที่เรียกว่าดาฮีร์ซึ่งมีผลบังคับใช้ตามกฎหมาย นอกจากนี้กษัตริย์สามารถยุบสภาหลังจากปรึกษานายกรัฐมนตรีและประธานศาลรัฐธรรมนูญ

ชาวโมร็อกโกส่วนมากนับถือศาสนาอิสลามมีภาษาราชการคือภาษาอาหรับและภาษาเบอร์เบอร์ ภาษาเบอร์เบอร์เป็นภาษาหลักของโมร็อกโกก่อนที่อาหรับจะมามีบทบาทในคริสศ์ศตวรรษที่ 600 ภาษาอาหรับในโมร็อกโกเรียกว่า *Darija* โมร็อกโกเป็นสมาชิกของสันนิบาตอาหรับ สหภาพเมดิเตอร์เรเนียนและสหภาพแอฟริกา และมีเศรษฐกิจใหญ่เป็นอันดับที่ห้าของแอฟริกา

## ภูมิศาสตร์

โมร็อกโกมีชายฝั่งยาวตั้งแต่มหาสมุทรแอตแลนติกยาวขึ้นไปผ่านช่องแคบยิบรอลตาร์จนถึงทะเลเมดิเตอเรเนียน ทางเหนือติดกับสเปน (เซวตา เมลียาและโขดหินเบเลซเดลาโกเมรา) ทางทิศตะวันออกจรดแอลจีเรีย จรดซาฮาราตะวันตกทางทิศใต้ ตั้งแต่โมร็อกโกควบคุมส่วนใหญ่ของซาฮาราตะวันตกจึงมีพรมแดนด้านใต้ติดกับประเทศมอริเตเนียโดยพฤตินัย

ประเทศโมร็อกโกตั้งอยูที่ละติจูด 27 องศาถึง 36 องศาเหนือและจากลองจิจูด 1 องศาถึง 17 องศาตะวันตก แต่หากร่วมพื้นที่ซาฮาราตะวันตกโมร็อกโกจะตั้งอยู่ระหว่างละติจูด 21 องศาถึง 36 องศาเหนือและจากลองจิจูด 1 องศาถึง 17 องศาตะวันตก

พื้นที่ของโมร็อกโกครอบคลุมตั้งแต่ชายฝั่งแอตแลนติก พื้นที่ภูเขาตรงกลางและทะเลทรายซาฮาร่า โมร็อกโกเป็นประเทศในแอฟริกาเหนือติดกับมหาสมุทรแอตแลนติกและทะเลเมดิเตอร์เรเนียนระกว่างแอลจีเรียกับซาฮาราตะวันตก และเป็นหนึ่งในสามประเทศที่มีชายฝั่งติดกับมหาสมุทรแอตแลนติกและทะเลเมดิเตอร์เรเนียน (อีกสองประเทศคือสเปนและฝรั่งเศส)

พื้นที่ส่วนใหญ่ของโมร็อกโกเป็นภูเขา เทือกเขาแอตลาสตั้งอยู่ตรงกลางและทางตอนใต้ของประเทศ เทือกเขาริฟอยู่ทางตอนเหนือของประเทศ เทือกเขาทั้งสองนี้มีชาวเบอร์เบอร์อาศัยอยู่ หากไม่นับซาฮาราตะวันตกจะมีพื้นที่ 446,550 กิโลเมตรมีขนาดเป็นอันดับที่ 57ของโลก ติดกับแอลจีเรียทางตะวันออกและตะวันออกเฉียงใต้แม้ว่าชายแดนระหว่างสองประเทศถูกปิดตั้งแต่ พ.ศ. 2537

มีดินแดนห้าแห่งของสเปนบนชายฝั่งทะเลเมดิเตอร์เรเนียนในแอฟริกาเหนือที่ติดและอยู่ใกล้กับโมร็อกโกได้แก่เซวตาและเมลียา หมู่เกาะชาฟารินัส โขดหินอาลูเซมัสและโขดหินเบเลซเดลาโกเมราและดินแดนพิพาทอีก 1 แห่งคือเกาะเปเรฆิล นอกจากนี้ชายฝั่งมหาสมุทรแอตแลนติกยังใกล้กับกานาเรียสของสเปน และมาเดราของโปรตุเกส ทางเหนือของโมร็อกโกมีพรมแดนติดกับช่องแคบยิบรอลตาร์ที่สามารถส่งสินค้าระหว่างประเทศไปมาระหว่างมหาสมุทรแอตแลนติกและทะเลเมดิเตอร์เรเนียนได้

เทือกเขาริฟทอดตัวยาวตามชายฝั่งทะเลเมดิเตอร์เรเนียนจากตะวันตกเฉียงเหนือไปทางตะวันออกเฉียงเหนือ เทือกเขาแอตลาสที่อยู่กลางคล้ายกระดูกสันหลังของประเทศนั้นทอดตัวตั้งแต่ตะวันออกเฉียงเหนือไปตะวันตกเฉียงใต้ ทางตะวันออกเฉียงใต้ประเทศมีทะเลทรายซาฮาราซึ่งไม่ค่อยมีประชากรอาศัยและไม่มีการก่อผลทางเศรษฐกิจ ประชากรส่วนใหญ่อาศัยอยู่ทางตอนเหนือบริเวณ 2 เทือกเขานี้ ขณะที่ประชากรทางใต้จะอยู่ในซาฮาราตะวันตกซึ่งเป็นอาณานิคมของสเปนในอดีตที่ถูกผนวกโดยโมร็อกโกเมื่อ พ.ศ. 2518 และอ้างว่าเป็นจังหวัดทางใต้

เมืองหลวงของโมร็อกโกคือเมืองราบัต เมืองใหญ่สุดเป็นเมืองท่าชื่อกาซาบล็องกา และเมืองอื่น ๆ ที่มีประชากรมากกว่า 500,000 คนในการสำรวจสำมะโนประชากรโมร็อกโก 2557 อย่างมาร์ราคิช แฟ็ส แม็กแน็ส แทงเจียร์และซาเล่ห์

โมร็อกโกใช้ MA ในมาตรฐาน ISO 3166-1 alpha-2 รหัสนี้ใช้เป็นพื้นฐานของโดเมนระดับบนสุดของโมร็อกโก.ma

## หมายเหตุ

## อ้างอิง

* ประเทศโมร็อกโก เก็บถาวร 2011-05-10 ที่ เวย์แบ็กแมชชีน จากเว็บไซต์กระทรวงต่างประเทศ

## แหล่งข้อมูลอื่น

* ประเทศโมร็อกโก ที่เว็บไซต์ Curlie
* คู่มือการท่องเที่ยว Morocco จากวิกิท่องเที่ยว (ในภาษาอังกฤษ)

อ้างอิงผิดพลาด: มีป้ายระบุ `<ref>` สำหรับกลุ่มชื่อ "หมายเหตุ" แต่ไม่พบป้ายระบุ `<references group="หมายเหตุ"/>` ที่สอดคล้องกัน